尼馬明年重返山度士 備戰26年世盃
2024年04月02日 22:05
東網電視
更多新聞短片
尼馬打算明年重投山度士。(Getty Images)
尼馬早前到訪邁阿密同碧咸夫婦見面合照,但碧咸表明只限食飯,同商討加盟國際邁亞密完全無關,原來尼馬另有出路,據報其母會山度士打算喺2025年重召尼馬歸隊,為2026年世盃做準備。
《UOL》報道,尼馬同沙特豪門希拉爾合約簽到2026年尾,山度士打算明年向希拉爾以借用形式將尼馬重召歸隊,認為此舉將令尼馬同山度士同時受益。
報道指,尼馬希望透過重返巴甲,贏得球迷重新愛戴及支持,並可在無壓力下重新享受輕鬆生活,並繼續獲得國家隊關注。
至於山度士一直希望尼馬回歸,會方同尼馬父親關係良好,雙方於去年底達成合作協議,馬尼父親將來會在山度士有投資項目,而近年尼馬亦曾兩度獲邀重返山度士主場觀戰。